+

Kedves Sportpoharasok!

A Gordons Sport Kft a WSSA (World Sport Stacking Association) magyarországi hivatalos képviselete. Ezen minőségében a magyarországi sport pohár versenyek hivatalos szervezője, valamint minden nemzetközi versenyen való részvétel engedélyezője.

2017-ben a WSSA által szervezett Világbajnokság Taiwan-ban kerül megrendezésre. Szeretnénk egy magyar csapatot nevezni a Világbajnokságra. A verseny időpontja 2017. április 13-16. A nevezéseket legkésőbb március 10-ig kell leadnunk.

A versenyen való részvétel önköltséges, és a következő minimum költségei vannak:

* Utazási költség; Jelenleg 215 000 Ft a legolcsóbb repülőgép járat.
* Nevezési díj; fejenként 50 USD (február 24-ig) utána 60 USD.
* Szállás és étkezés: A hivatalos hotel árai reggelivel 15 000 Ft/nap/fő. A verseny színhelyére tilos ételt behozni és a szervezők ebéd csomagokat fognak árusítani ez kb. 5 USD/nap/fő. A vacsorát egyénileg kell megoldani.

Nem kötelező a hivatalos hotelben megszállni, azonban innen a verseny színhelye gyalog elérhető.

* Egyen pólók; minden versenyző két pólót kap, ennek körülbelüli ára 10.000 forint. Ha a versenyző rendelkezik már pólóval akkor természetesen ezt nem kell befizetni.
* Április 13-án a szervezők félnapos fakultatív városnézést szerveznek, vacsorával. Ennek költsége 40 USD.
* Hivatalos ajándéktárgyak: minden csapat kisebb ajándékokat hoz magával, és ezeket cseréli el a többi csapat ajándékaival. Ennek ára fejenként körülbelül 5.000 forint.
* Vízum nem szükséges, viszont azokra a kiskorúakra, akikkel nem utazik együtt mind a két szülő, külön szabályok vonatkoznak, amelyeket szükség esetén egyeztetünk.

Amennyiben szeretnél részt venni a Világbajnokságon kérlek jelentkezz a megadott e-mail címen és küld meg legjobb eredményeidet a különböző versenyszámokban. A sikeres szervezés érdekében kérem, hogy a jelentkezésedet a fenti feltételek elfogadásával legkésőbb január 31. napjáig küld el e-mailben. Amennyiben a fentiekkel kapcsolatban bármilyen kérdésed van, azt jelezd felém a lenti elérhetőségek egyikén.

Üdvözlettel:

Kovács Gábor

Gordons Sport Kft. ügyvezető, szervező

gaborkovacs@speedstacks.hu

+36 70 4556453

**Gondolkodj, mozogj és tanulj gyorsan ☺**

[www.sportpoharak.hu](http://www.sportpoharak.hu)